# Styrets årsberetning for 2022

## Innledning

Styret legger med dette frem årsberetningen.

## Tillitsvalgte

Leder: Håvard Breivik  
Nestleder: Geir Grimstad   
Medlem/Sekretær: Jørn With-Hansen   
Medlem: Terje Winther  
Medlem: Atle Edvardsen

Vara: Arild Østensen Griegel  
Vara: Anders Johansen

Revisor: Fredrik Føre, autorisert revisor mot vederlag.

Valgkomite:   
Brynjar Breivik  
Karstein Nestvold  
Bjørn- Eirik Heiberg

## Virksomhetens formål

BBF har som formål å ivareta medlemmenes båtinteresser, herunder å skaffe og drive hensiktsmessig havn for medlemmenes båter, virke til fremme av båtlivet og godt sjømannskap, samt et godt foreningsmiljø. BBF kan også drive med tilknyttede aktiviteter, f. eks salg av drivstoff, om   
styret /årsmøtet finner dette hensiktsmessig.

Foreningens formål er av ikke-økonomisk art og eventuelt overskudd på økonomiske aktiviteter kan i den utstrekning det ikke anvendes til fremtidig oppfyllelse av foreningens formål, kun disponeres utenfor foreningen til tilsvarende formål i regi av KNBF eller annen båtforening som er knyttet til KNBF og som er registrert i Frivillighetsregisteret.

BBF arbeider for et bærekraftig båtliv som innebærer et miljøvennlig perspektiv.

## Andre forhold

Generelt:   
2022 har på mange måter vært et bra år. Etter C-19 har det gått litt tregt men på slutten av år 2022 har vi fått fart på sakene igjen.   
Foreningen hadde ved årsskiftet 2022/2023 470 betalende medlemmer. Antall båtplasser er 328. Vedlikehold av bryggeanlegget:   
For 2022 er det byttet 10 utriggere, egne lokaler er under kontinuerlig oppgradering, nye slanger er etablert på alle brygger for å nevne noe som er gjort over vann. I tillegg er havnami etablert og vi har gått fra Adminor til Ebbestad som regnskapsfører.   
Under vann er alle brygge etterstrammet og gått over. Foruten å arbeide for at foreningen har en sunn økonomi, ser styret det som sin viktigste oppgave å sørge for at bryggeanlegget er godt vedlikeholdt og at medlemmene har trygge båtplasser. Det foregår derfor en kontinuerlig utskifting av utriggere og vedlikehold/utskifting av fortøyninger. Mye av dette arbeidet medfører store kostnader.  
Vi har fått på plass ny daglig leder, Henrik Mjelva som har gjort en strålende jobb etter sin ankomst.   
Ytre miljø:   
Selskapets virksomhet skader ikke det ytre miljø.  
Styrets virksomhet:   
Styret har avviklet 6 styremøter i 2022 og 2 møter så langt i 2023. Det er behandlet mange poster siden siste årsmøte.  
I tillegg er det en del saker som går på teams og på epost i styret.

## Noen Aktuelle saker sist år

Medlemsdugnader: Det har vært stor respons på dugnadene som går hver vår og høst. Dette er en god mulighet for medlemmer og administrasjon til å få en oversikt over status på bryggene. Det er derfor svært viktig at alle stiller opp og gjør sitt beste på disse.  
Vedlikeholdsgruppa: vi har 4-5 frivillige som støtter daglig leder med smått og stort. Vedlikeholdsgruppa har gjort en strålende jobb i 2022, og er med på å holde alle kostnader nede på et minimum. Styret er svært stolt av den jobben disse flotte folkene gjør.   
Havnami: Nytt drifts- og fakturerings-system er tatt i bruk. Medlemmer bes følge opp at egen kontaktinformasjon er riktig til enhver tid.

## Fortsatt drift

Styret anser driften som tilfredsstillende og under forsvarlig kontroll. Styret kjenner ikke til forhold som har betydning for vurderingen av foreningens økonomiske situasjon og som ikke går frem av regnskap eller beretning.

Styret mener forutsetningene for fortsatt drift. Regnskapet er satt opp etter denne forutsetning.

## Bodø april 2023

Håvard Breivik Geir Grimstad Henrik Mjelva Terje Winter Jørn With-Hansen Atle Edvardsen  
Styreleder Nestleder Daglig leder Styremedlem Styremedlem Styremedlem